Ioana Stuparu - Așteptând aripi

Apreciată în lumea scrisului, Ioana Stuparu adună în palmaresul său, volume noi, cu talent și eleganță, aranjate într-un buchet cu simț al frumosului. “Așteptând aripi” cuprinde versuri așezate în trei capitole, pe lângă poezii având epigrame și catrene, alături de referințe critice.

Cu aplomb și muzicalitate, răsfirând amintiri, povestea de iarnă în poemele serii amintește de semnele zilei, de iubirea candelabrului, despre îngeri și primul zâmbet, dorințe și bogății spirituale, ori meditații pe lângă brazi. Timpul își flutură pletele și oferă un loc special femeii în amintirile purtate pe file de timp. În exprimarea sa, viața surâde chiar și în scâncetul ploii.

Epigramei îi face o promisiune: Epigrame ce să-ți spun… Am făcut și-am să mai fac Când puterile-mi adun, Multora le vin de hac. Viață lungă autoarei și drag pentru scris.

Doina Bârcă

Contents